Koptų kalendorius

| vikiteka =
 }}
Koptų kalendorius (dar yra vadinamas Aleksandrijos kalendoriumi) – tai kalendorius, kuris iki šių laikų yra naudojamas Egipte bei Koptų ortodoksų bažnyčioje kaip liturginis kalendorius.

Istorija 
Šis kalendorius remiasi reformuotu senovės Egipto kalendoriumi. Reformą 238 m. pr. m. e. įvykdė Ptolomėjus III tam, kad būtų išvengta nuolatinio kalendoriaus vėlavimo. Kadangi senojo kalendoriaus metai turėjo 365 dienas, jis atsiliko nuo tikrųjų saulės metų maždaug 0,25 dienos. Todėl Ptolemėjus įvedė papildomas keliamųjų metų dienas. Tačiau Egipto šventikams šį reforma nepatiko, tad šis naujas kalendorius buvo priimtas tiktai 25 m. pr. m. e., kai Romos imperatorius Augustas formaliai reformavo Egipto kalendorių. Šis naujasis kalendorius dar buvo žinomas kaip Aleksandrijos kalendorius. Jame vietoj 5 metų pabaigos dienų kas ketverius metus buvo pridedamos 6. Tokiu būdu Aleksandrijos kalendorius buvo sinchronizuotas su neseniai sukurtu Julijaus kalendoriumi ir egiptiečių Naujieji metai (Thouto 1 d.) visada švenčiami rugpjūčio 29 d. pagal Julijaus kalendorių. 1901–2098 m. laikotarpiu tai beveik visada atitinka rugsėjo 11 d. Grigaliaus kalendoriuje.

Šio kalendoriaus metai ir mėnesiai sutampa su Etiopų kalendoriaus metais ir mėnesiais, tačiau skiriasi jų numeriai ir pavadinimai.

Kalendoriaus struktūra 
Koptų kalendorių sudaro trys metų laikai po keturis mėnesius. Kiekvienas mėnuo turi 30 dienų, jų pavadinimai kilę iš senovės Egipto kalendoriaus mėnesių pavadinimų. Metų pabaigoje yra paliekamos 5 arba 6 (keliamaisiais metais) dienos – vadinamasis „mažasis mėnuo“ (Pi Kogi Enavot).

Koptų eros pradžia yra 284 m., kurie žymi Diokletiano atėjimą į valdžią. Šiais metais Diokletianas išžudė labai daug krikščionių Egipte, dėl to šie pirmieji eros metai dar yra vadinami Kankinių metais () ir žymimi santrumpa A.M. 2011 m. rugsėjo 11 d. prasidėjo 1727 Kankinių eros metai.

Šventės 
Pagal koptų kalendorių yra skaičiuojamos svarbiausios koptų šventės, taip pat planuojami žemės ūkio darbai, kadangi Egipte naudojamas musulmonų kalendorius nėra susijęs su saulės ciklu ir metų laikais. Svarbiausios koptų šventės yra šios:
 Neiruzas – koptų Naujieji metai, švenčiami Thouto 1 d. (rugsėjo 11 d.). Sutampa su senovės egiptiečių švenčiama „upių švente“ (Ni-Yarouou), žymėjusia Sirijaus patekėjimą. Nepainiotini su persų naujaisiais metais Novruzu;
 Kalėdos – švenčiamos Koiako 29 d. (gruodžio 25 d. pagal Julijaus kalendorių). Pagal Grigaliaus kalendorių tarp 1900–2099 m. Kalėdos sutampa su sausio 7 d.;
 Velykos – kaip ir kitur krikščionių pasaulyje, nėra pririštos prie konkrečios datos, ir yra švenčiamos apskaičiuojant pagal mėnulio fazes;